Psychoerotický thriller o mladej žene, jej psychoterapeutovi a jeho jednovaječnom dvojčati.
Chloé, mladá krehká žena so sklonmi k depresiám, začne dochádzať na psychoterapiu a bezhlavo sa zamiluje do svojho psychológa Paula.
Potom, ako spolu milenci začnú bývať, začne Chloé zisťovať, že v Paulovej minulosti niečo nehrá, až objaví existenciu jeho jednovaječného dvojčaťa. Prečo Paul pred všetkými skrýva, že má brata? Aké dávne tajomstvo ich spája a rozdeľuje?
A ide skutočne o dvojča, alebo iba o premyslené klamstvo, ktorým sa Paul snaží zakryť druhý život svojho temnejšieho ja? Erotikou presýtený thriller z dielne skúseného francúzskeho režiséra Françoisa Ozona je premyslenou filmárskou poctou legendárnym snímkam ako Rosemary má dieťatko, Príliš dokonalá podoba alebo Základný inštinkt.
Réžia a scenár: François Ozon │ Kamera: Manuel Dacosse│ Hudba: Philipper Rombi│Strih: Laure Gardette│ Hrajú: Marine Vacth, Jérémie Reiner, Jacqueline Bisset, Myriam Boyer a ďalší.
Premiéra v SR: 11. január 2018
Koniec monopolu: 27. apríl 2027
Krajina pôvodu: Francúzsko
Rok výroby: 2017
Odporučená prístupnosť: MN
Formát: DCP, DVD, MP4
Jaz. verzia: francúzsky s českými titulkami
Minutáž: 107 min.
Žáner: dráma
Zdroj: Asociácia slovenských filmových klubov